<classify> OFISA Maendeleo ya Biashara wa Shirika la Kuhudumia Viwanda Vidogo SIDO, Mkoa wa Dodoma, Crispine Kapinga amesema bado kuna mwitikio mdogo wa wananchi kujitokeza kupata mafunzo ili kuboresha uzalishaji wa bidhaa wanazozalisha ikiwemo za vyakula.Alisema hayo jana jijini hapa wakati wa mahojiano na kubainisha kuwa tatizo kubwa la wajasiriamali wadogo katika Mkoa wa Dodoma ni kufundishana wenyewe kwa wenyewe mitaani.Tatizo kubwa la wajasiriamali wa Dodoma wameshaharibiwa na misaada ya bure ya mafunzo, wanashindwa kugharamia kitu kizuri kwa kupata mafunzo yatakayowawezesha kuinuka zaidi na kujua kanuni za uzalishaji wa bidhaa, alisema Kapinga. Alisema wamekuwa wakitangaza mafunzo kwa bei ya kawaida ambazo kila mtu anazimudu mwitikio umekuwa ni mdogo.Tunapotangaza mafunzo kwa bei za kawaida huwa ni shilingi 20,000 au 50,000 na wakati mwingine 100,000 kulingana na mafunzo yanayotolewa, wanasema gharama ni kubwa labda tungekuwa tungekuwa tunatoa mafunzo hayo bure na hawaji, alisema. Pia alisema wanapotangaza mafunzo hayo kwa wajasiriamali idadi kubwa ya washiriki inatoka nje ya Dodoma, jambo ambalo linatakiwa kufanyiwa uhamasishaji ili wananchi wa Dodoma washiriki kwenye mafunzo na kupata utaalam zaidi.  <topic>: kitaifa 